OBAVIJESTI I UPUTE KANDIDATIMA
za imenovanje pročelnika/ice Jedinstvenog upravnog odjela Općine Severin
1 izvršitelj/ica na neodređeno vrijeme uz obvezni probni rad u trajanju od tri mjeseca


Prijavljenim na javni natječaj imenovanje pročelnika/ice Jedinstvenog upravnog odjela Općine Severin koji je objavljen na oglasnim stranicama Narodnih novina broj 124/2026 30. listopada 2026. godine, mrežnoj stranici Općine Severin www.severin.hr i putem Hrvatskog zavoda za zapošljavanje.
Rok prijave je 8 dana od dana objave u Narodnim novinama (30.10.-07.11.2026.)

OPIS POSLOVA RADNOG MJESTA
	
OPIS POSLOVA I ZADATAKA 
	Približan postotak vremena potreban za obavljanje određenog posla

	· rukovodi Jedinstvenim upravnim odjelom, organizira i nadzire rad službenika i namještenika  u skladu sa Zakonom i drugim propisima,
· vrši dnevni raspored poslova i radnih zadataka službenika i namještenika u JUO, vrši nadzor nad izvršenjem istih i o svemu izvješćuje načelnika,
· poduzima mjere za osiguranje učinkovitosti u radu, brine o stručnom osposobljavanju i usavršavanju službenika i namještenika te o urednom i pravilnom korištenju imovine i sredstva za rad iz svoje nadležnosti,
· vodi  poslove vezano uz kadrovske i službeničke odnose iz svoje nadležnosti, 
· donosi rješenja o prijmu u službu, rasporedu na radna mjesta te o drugim pravima i obavezama službenika (rješenja o godišnjem odmoru, plan korištenja godišnjih odmora)  kao i o prestanku službe,
· brine o izradi plana zapošljavanja u JUO, 
· izrađuje natječaje za prijam u službu,
· donosi rješenja o plaći općinskog načelnika,
· poduzima mjere za utvrđenje odgovornosti za povrede službene dužnosti,
· priprema prijedlog plana klasifikacijskih oznaka i brojčanih oznaka stvaratelja i primatelja pismena Općine Severin
· sudjeluje u izradi Proračuna,
	30%

	· donosi rješenja u upravnim postupcima,
· donosi rješenja o komunalnoj naknadi i komunalnom doprinosu iz Zakona o komunalnom gospodarstvu,
· donosi rješenja o naknadi za zadržavanje nezakonito izgrađenih zgrada u prostoru sukladno Zakonu o postupanju sa nezakonito izgrađenim zgradama,
· priprema natječaje za prodaju i zakup nekretnina i poslovnih prostorija Općine Severin,
· vodi i ažurira registar imovine, daje podatke iz registra ovlaštenim osobama i izrađuje potrebna izvješća
	20%

	· priprema ugovore o zakupu, kupoprodaji, darovanju i druge ugovore,
· prati natječaje za sufinanciranje projekata  i priprema dokumentaciju za kandidiranje istih, 
· zastupa Općinu prema punomoći na sudovima i pred drugim tijelima i institucijama sustava sukladno odredba posebnih zakona,
· priprema s općinskim načelnikom plan javne nabave i plan jednostavne nabave,
· provodi postupke javne nabave i jednostavne nabave i vodi potrebne evidencije,
· prati propise iz nadležnosti JUO,
· daje stručna tumačenja Zakona i općih akata te njihovu primjenu,
· obavlja poslove službenika za informiranje,
· brine o ažuriranju WEB stranice te daje odgovore građanima na postavljena pitanja iz svog djelokruga, 
· izdaje potvrde i uvjerenja iz nadležnosti Jedinstvenog upravnog odjela
	30%

	· priprema opće akte iz djelokruga Općine Severin, općinskog vijeća i općinskog načelnika i Jedinstvenog upravnog odjela u skladu sa Zakonom
· savjetuje i pomaže općinskom načelniku i predsjedniku općinskog vijeća u pripremanju sjednica i ostalih radnih sastanaka, aktivno sudjeluje u radu sjednica u savjetodavnom svojstvu te brine o zakonitosti rada i akata,
· surađuje sa općinskim načelnikom, predsjednikom Općinskog vijeća,  članovima Općinskog vijeća, predsjednicima Komisija, Odbora, Mjesnih odbora u pripremanju dnevnog reda sjednica i radnih sastanaka, te priprema potrebnu dokumentaciju,
· surađuje s državnim javnim i drugim institucijama u poslovima iz svoje ovlasti,
· sudjeluje u pripremi i organizaciji manifestacija, u suradnji s ostalim nositeljima.
	20%



PODACI O PLAĆI
Sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23), plaću službenika, odnosno namještenika, u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.
Koeficijent složenosti predmetnog radnog mjesta iznosi 1,50.
Osnovica za izračun plaće iznosi 1.025,00 € bruto 

PRAVILA I POSTUPAK TESTIRANJA KANDIDATA
Za kandidate prijavljene na javni natječaj koji ispunjavaju formalne uvjete natječaja provest će se prethodna provjera znanja i sposobnosti pisanim testiranjem i intervjuom radi provjere znanja i sposobnosti bitnih za obavljanje poslova radnog mjesta za koje se primaju. 
Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na javni natječaj.

Područja testiranja:
1. Lokalna uprava i samouprava
2. Komunalno gospodarstvo
3. Javna nabava
4. Opći upravni postupak

Pravni i drugi izvori za pripremanje kandidata za testiranje
1. Zakon o lokalnoj i područnoj (regionalnoj) samoupravi (NN broj 33/01, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19, 144/20)
2. Zakon o službenicima i namještenicima u lokalnoj i područnoj (regionalnoj) samoupravi ( NN broj 86/08, 61/11, 04/18, 112/19, 17/25)
3. Zakon o komunalnom gospodarstvu (NN broj 68/18, 110/18, 32/20, 145/24)
4. Zakon o grobljima (NN broj 78/25, 80/25)
5. Zakon o javnoj nabavi (NN broj 120/16, 114/22)
6. Zakon o općem upravnom postupku (NN 47/09, 110/21)
7. Statut Općine Severin  («Službeni glasnik» Općine Severin broj 01/21).

Pravila testiranja
Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta.
Po utvrđivanju identiteta i svojstva kandidata, kandidatima će biti podijeljena pitanja.
Pisani dio testa ima dvadeset pitanja od kojih se svako pitanje boduje od 1 do 10 bodova s time da je na pisanom dijelu testa moguće osvojiti maksimalno 200 bodova. Smatra se da su kandidati uspješno položili pisani test ako su ostvarili najmanje 50 % bodova na testiranju. S kandidatima koji uspješno polože pisani test provest će se intervjuu (razgovor) koji se boduje bodovima od 1 do 10 bodova. Smatra se da je kandidat zadovoljio ako je na intervjuu ostvario najmanje 5 bodova
Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se provjera odvija,
- razgovarati s ostalim kandidatima niti na bilo koji način remetiti koncentraciju kandidata.
Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Mjesto i vrijeme održavanja testiranja
Mjesto i vrijeme održavanja testiranja biti će objavljeno na mrežnim stranicama Općine Severin www.severin.hr  najmanje 5 dana prije testiranja. 
Informacija o mjestu i vremenu održavanja testiranja može se dobiti i osobno u prostorijama Općine Severin, Severin 137, 43 274 Severin ili na telefon (043) 889 010.  

